MESE-VÁR ÓVODA ÉS BÖLCSŐDE

NEVELŐTESTÜLETÉNEK VÉLEMÉNYE
AZ INTÉZMÉNYVEZETŐI PÁLYÁZATRÓL

Varró Gyuláné 2007. augusztus óta intézményünk vezetője, ezért jól ismeri a helyi adottságokat, lehetőségeket, problémákat, melyekre programjában konkrétan és részletesen kitér. Ezekre alapozza, valamint az eddigi munkájának eredményeire építi, reálisan megfogalmazza mind rövid távú, mind hosszú távú terveit, melyek szakmailag is megalapozottak. Elsődleges szempontként figyelembe veszi a Helyi Nevelési Programunkban, illetve az IMIP-ben megfogalmazott célkitűzéseket és feladatokat. Eredményes pedagógiai, működési és szervezetfejlesztési célokat irányoz elő.
 Az elmúlt 5 év alatt kialakította az óvoda sajátos arculatát. Felelősségteljes munkára, önállóságra, innovációra ösztönöz, felismerte az egyes pedagógusok erősségeit. Vezetése alatt, egy szakmailag igényes, jól működő testület alakult ki, melynek munkájára a korszerű, felelősségteljes pedagógiai munka a jellemző. Lehetőséget biztosít a dolgozók számára, hogy az alapképzettségén felül a szakvizsgák és továbbképzések elvégzésével plusz kompetenciát szerezhessenek. Célirányosan támogatja az egyéni, differenciált fejlesztést segítő továbbképzéseket, szakképzéseket, szakvizsgák megszerzését. 
Vezetői munkája során elsődlegesnek tartja a hatékony, törvényes gazdálkodást, szakmai fejlesztést. A személyi és tárgyi feltételek javítása elengedhetetlen feltételként jelenik meg a programjában, amit eddigi intézményvezetői tevékenysége is bizonyít. Ugyanis jelentős pozitív változás tapasztalható e két területen is. Továbbra is folytatni kívánja az ez irányú fejlesztéseket az óvodában.. 
A költségvetési forrásokon kívül, a sikeres pályázati lehetőségek kihasználásával, az óvoda alapítványának támogatásával törekedett megteremteni, fejleszteni a fejlesztéshez szükséges eszköz igényt. Az intézmény eszközellátottsága jelentősen gyarapodott. Ám a hatékony, takarékos gazdálkodással elősegíti az intézmény biztonságos működését.
A partnerközpontú szemléletnek köszönhetően az óvoda nyitottabbá vált, a vezető a szülőkkel való kapcsolattartás elmélyítésére törekedett, amit a továbbiakban is folytatni kíván. Hatékony és harmonikus együttműködésre törekszik a közvetett és közvetlen partnereinkkel. A bölcsőde és az óvoda egymásra épültsége szakmailag példaértékű. Céljai között szerepel az iskolával való kapcsolattartás erősítése is.

Pedagógiai-szakmai szemlélete, célkitűzése a minőségfejlesztési céljainkkal megegyezők, a feltárt, valós mérési eredményekre épül.

Kiemelt feladatként tekint a gyermekvédelmi rendszer működtetésének erősítésére, ami rendkívül indokolt a jelen társadalmi problémái miatt.

A pályázatból kitűnik, hogy egyaránt fontosnak tartja a halmozottan hátrányos helyzetű gyermekek, SNI gyermekek differenciált fejlesztését, az esélyegyenlőség megteremtését, valamint a tehetséges gyerekek fejlesztését. A minőségbiztosítási rendszer, kibővítésre került a teljesítményértékeléssel, melyek eredményeit beépíti a további célkitűzések meghatározásánál. Átlátható, kiszámítható ellenőrzési – értékelési rendszert működtet, melyben meghatározottak az elvárások, az ellenőrzés szempontjai, az értékelés indikátorai. 
Varró Gyuláné pályázata tartalmi és formai szempontból igényesen megfogalmazott és összeállított. Programjának megvalósításában részt veszünk, mert úgy gondoljuk, hogy személye illetve az általa vázolt célok és feladatok révén, az elkövetkező években is magas színvonalú munkát folytathatunk. A Mese-Vár Óvoda és Bölcsőde Nevelőtestülete Varró Gyuláné intézményvezetői pályázatban megfogalmazott jövőbeni célok, feladatok reálisak és előremutatók, azokkal  egyetértünk, és megvalósításukat egyhangúan támogatjuk.
Derecske.2012.május.02.
_____________________

Gáti Sándorné

                                                                                                            Intézményvezető helyettes

MESE-VÁR ÓVODA ÉS BÖLCSŐDE

SZÜLŐI MUNKAKÖZÖSSÉGÉNEK VÉLEMÉNYE
AZ INTÉZMÉNYVEZETŐI PÁLYÁZATRÓL

Varró Gyuláné intézményvezetői pályázata jól áttekinthető, lelkiismeretesen előkészített, átgondolt munka, mely logikusan felépített. Az eddigi munkája alapján pozitívan ítéljük meg személyiségét. Jónak tartjuk  hogy épít a családra, a szülők bevonásával szeretné megvalósítani a céljait, nyitott a szülőkkel való szorosabb kapcsolat kialakítására. Elégedettségünket fejezzük ki a vezető eddigi munkájával kapcsolatban és kívánjuk a következő öt év munkájának hasonlóan színvonalas folytatását.  

A Szülői Munkaközösség tagjai egyöntetűen a pályázat támogatása mellett foglalnak állást.

Derecske, 2012. május 03.

                                                                                                     _________________________

                                                                                                           Törökné Szőke Ágota

                                                                                                                    SZM elnök

MESE-VÁR ÓVODA ÉS BÖLCSŐDE

MUNKAKÖZÖSSÉGÉNEK VÉLEMÉNYE
AZ INTÉZMÉNYVEZETŐI PÁLYÁZATRÓL

A pályázat megfelel a törvényi előírásoknak, formai követelményeknek.

Pontos, precíz, mindenre kiterjedő, az eltelt 5 év munkájára, eredményére és a             kollektíva sikeres munkavégzésére alapoz. Önállóságra, innovációra ösztönöz, nagyon jó, hogy említi a személyes példamutatását. 
Munkaközösségünk tagintézményekkel való együttműködését sikeresnek látja a pedagógusok szemléletének és módszertani kultúrájának formálása érdekében. 

Szakmai tudásával támogatja a munkaközösség munkáját, működését továbbra is elengedhetetlennek tartja, amivel egyet értünk 
A csapatra épít, biztosítja a kihívásokat, felismeri, hogy kinek mi az erőssége, mit csinál szívesen. Személyisége garancia arra, hogy a kitűzött célok meg is valósulnak.

A pályázatból kitűnik, hogy nagy hangsúlyt fektet a takarékosságra, ami szintén nagyon fontos az intézmény biztonságos működése érdekében. Fontosnak tartja a gyermekek és a szülők hozzáállásának, formálását a környezettudatos gondolkodásmód tudatosításában. 

A munkaközösség tagjaival egyetértve támogatjuk a középtávú célkitűzését is, a „Zöld Óvoda” cím megszerzését, ami hozzájárul a gyermekek és a szüleik környezettudatos magatartásának alakításához a fenntarthatóság érdekében.

A pályázatból kitűnik az is, hogy folyamatosan keresi az új lehetőségeket, figyeli a pályázatokat, több sikeres pályázattal járult hozzá az intézmény és tagintézmények fejlesztéséhez.

Hangsúlyt fektet az új dolgozók fogadására, beilleszkedésük segítésére, a már kialakult sajátos arculatú munka folytatása érdekében. 

A munkaközösség minden tagja pozitívan értékeli, elfogadja a pályázatot, a pályázatban megfogalmazott célok megvalósítását támogatja. 

Derecske, 2012. április 25.

                                                                                                     _________________________

                                                                                                               Tikász Ferencné

                                                                                                          munkaközösség vezető

MESE-VÁR ÓVODA ÉS BÖLCSŐDE

PEDAGÓGUS SZAKSZERVEZET VÉLEMÉNYE
AZ INTÉZMÉNYVEZETŐI PÁLYÁZATRÓL

Az intézményvezetői pályázat gondosan felépített, jól áttagolt, részletes, sokat mondó. Felépítése lépcsőzetes és konkrét tényeken alapszik. Az elmúlt öt év eredményeire, a nevelőtestület által elért szakmai alapokra építi az innovációt. A pályázatból kitűnik a pályázó nagyfokú gyermekszeretete. Vezetői hitvallásában a gyermekek személyiségének, képességeinek kibontakoztatását helyezi előtérbe – etnikai hovatartozástól függetlenül. Az elmúlt öt év vezetői tevékenységének sikerei példaértékűek: nyertes pályázatok sora, szakmai napok, elméleti és gyakorlati bemutató foglalkozások, óvodán belüli szakmai újítások.

Pályázatából kitűnik, hogy hatékony és harmonikus együttműködésre törekszik a családdal, a tagintézményekkel, bölcsődével, iskolával, Pedagógia Szakszolgálattal, Gyermekjóléti Szolgálattal, Egészségügyi és Közművelődési intézményekkel és a fenntartóval. A bölcsőde és az óvoda egymásra épültsége szakmailag példaértékű.

Továbbra is biztosítani kívánja az integrált nevelés feltételeit, a hátrányos helyzetű illetve a tehetséges gyermekek differenciált fejlesztését. Biztosítani fogja az SNI gyermekek integrált nevelés keretében történő fejlesztését. Célja között szerepel az esélyegyenlőség megteremtése, hátrányok csökkentése. Nagy hangsúlyt fektet a tehetségműhelyek működtetésére, a tehetséges nagycsoportosok fejlesztése érdekében. Fontosnak tartja a szakmai munkaközösségek további működését.

Lényeges számára a humán erőforrások fejlesztése. Az intézmény céljainak megvalósításához megfelelő kompetenciával rendelkező dolgozók felvétele elősegíti a szakmai előrehaladást. Hangsúlyt fektet az új dolgozók fogadására, beilleszkedésük segítésére.

Pályázatában a gyermekek és a dolgozók érdekeit képviseli. Valóban nagy segítség lenne – a gyermekek érdekében – a csoportvezető óvónőknek gyógypedagógus, gyógypedagógiai asszisztens és pedagógiai asszisztens alkalmazása. Egy fő takarítónő felvétele hozzájárulna ahhoz, hogy a dajkák több időt tudnának fordítani a nevelőmunka segítésére.

A szűkös költségvetés miatt nagy gondot fordít a jól átgondolt, hatékony gazdálkodásra. Tervei között szerepel egy pályázatfigyelő rendszer létrehozása és pályázatírást segítő team működtetése. A tárgyi feltételek javítása érdekében elengedhetetlennek tartja az alapítványok további működtetését. Nagyon reálisnak és időszerűnek tartjuk az udvar bővítése és a régi kerítés cseréjére vonatkozó terveit.

Jónak tartjuk, hogy a kolléganők erősségeire épít, számít önállóságunkra, újításainkra, további tehetségműhelyek létrehozását szorgalmazza. A meghatározott célok megvalósítását csapatmunkával, minden dolgozó összefogásával, közös erővel képzeli el. Felelősségteljes munkavégzésre ösztönöz – személyes jó példával jár elől.

A vezetői program az intézményekben elért eredményekre épül, megfelel a társadalom kihívásainak és a nevelő-oktató munka követelményeinek. A szakszervezeti tagok jónak tartják a pályázatot, a benne foglaltakkal egyetértenek. Segítjük a pályázatban megfogalmazott célok megvalósítását.

Derecske, 2012. április 26.                                                      

_________________________

                                                                                                               Dienes Zoltánné

                                                                                                            szakszervezeti titkár

MESE-VÁR ÓVODA ÉS BÖLCSŐDE

KISGYERMEKGONDOZÓ KÖZÖSSÉGÉNEK VÉLEMÉNYE
AZ INTÉZMÉNYVEZETŐI PÁLYÁZATRÓL

Varró Gyuláné pályázata igényes, szakszerűen összeállított munka, amelyben a pályázó reálisan fogalmazza meg a vezetői elképzeléseit és tükröződik a megpályázott munka iránti elhivatottsága. Jól átgondolt, konkrét célokat és feladatokat határoz meg a jövőre vonatkozóan. 
Meghatározott iskolai végzettségekkel rendelkezik. A pályázata tartalmazza a szükséges dokumentumokat. Segíti és ösztönzi a bölcsőde és óvodai nevelés egymásra épülését. 

Az írásos anyag a helyzetelemzésen túl a nevelő-oktató munka egészét átfogja, az előttünk álló feladatokkal, kihívásokkal együtt. Ezekre megfelelő válaszokat ad, tervei világosak, célra törőek.  

Pályázatát és egyéniségét ismerve alkalmasnak érezzük az intézmény vezetői posztra, kinevezését egyhangúan támogatjuk. 

Derecske, 2012. május 02.

                                                                                                           ______________________

                                                                                                                       Sáska Emilné

                                                                                                               intézményegység vezető
